มันนี่ทูเดย์
ค้ำเอสเอ็มอีภาคเกษตร
8 มิ.ย. 2559

ค้ำเอสเอ็มอีภาคเกษตร
นายนิธิศ มนุญพร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า บสย.ได้ร่วมกับธนาคารเพื่อการเกษตรและสหกรณ์การเกษตร (ธ.ก.ส.) ในโครงการสินเชื่อ 1 ตำบล 1 เอสเอ็มอีเกษตร 7.2 หมื่นล้านบาท ผ่านโครงการค้ำประกัน PGS5 (ปรับปรุงใหม่) ซึ่งมียอดค้ำประกันไปแล้วกว่า 7 หมื่นล้านบาท จากวงเงิน 1 แสนล้านบาท
สำหรับไตรมาสแรก บสย.มียอดค้ำประกันสินเชื่อกับ ธ.ก.ส. กว่า 1,141 ล้านบาท ซึ่งถือเป็นการค้ำประกันสูงสุดที่เคยทำมา และปีนี้ บสย.ยังตั้งเป้าค้ำประกันสินเชื่อภายใต้โครงการดังกล่าวร่วมกับ ธ.ก.ส.เป็นวงเงิน 5,000 ล้านบาท
เอไอเอเปิดตัวโฆษณาใหม่
นายแซง ฮุย ลี ประธานเจ้าหน้าที่ฝ่ายการตลาดเอไอเอ ประเทศไทย กล่าวว่า บริษัทได้เปิดตัวภาพยนตร์โฆษณาชุดใหม่มีชื่อเรื่องว่า “ความรัก...ที่ไม่เคยมองเห็น” จะใช้ความสัมพันธ์และความรักอันบริสุทธิ์ระหว่างแม่กับลูก สะท้อนให้ผู้ชมได้เห็นมุมมองความรักของสถาบันครอบครัวได้ลึกซึ้ง และจะช่วยถ่ายทอดให้เห็นถึงคำมั่นสัญญาของแบรนด์เอไอเอ ที่ว่า “เข้าใจชีวิต...เข้าใจคุณ” ซึ่งต้องการให้คนไทยได้รับความคุ้มครองชีวิตที่ครอบคลุมทุกความเสี่ยง